Case ID: 1209587
Sentence 0: Belə ki, o, xx.xx.2020-ci il tarixdə saat 15:55 radələrində “Nizami" metrostansiyasının yaxınlığında əvvəllər tanımadığı şəxsdən 30 (otuz) manata satış məqsədi olmadan qanunsuz olaraq şəxsi istehlak miqdarından artıq miqdarda təmiz çəkisi 1,548 qram çəkidə kustar üsulla hazırlanmış narkotik vasitə hesab olunan “heroin” əldə edərək üstündə saxlamış, sonra narkotik vasitəni Nəsimi rayonu, Bala-Baba Məcidov küçəsi 76 ünvanına kimi qanunsuz olaraq üzərində daşımış, həmin gün saat 16:15 radələrində Nəsimi RPİ-nin 21-ci PB-nin və Baş Narkotiklərlə Mübarizə İdarəsinin əməkdaşları tərəfindən keçirilmiş əməliyyat tədbirləri nəticəsində saxlanılaraq, polis bölməsinə gətirilib üzərinə şəxsi axtarış keçirilən zaman əynindəki qara rəngli gödəkçənin sol yan cibindən bir ədəd siqaretin gümüşü rəngli kağızın içərisində 1,548 qram çəkidə, kustar üsulla hazırlanmış narkotik vasitə olan heroin aşkar edilərək götürülmüşdür.